David Otti yali omu ku batendesi mu Uganda abaali baweebwa ekitiibwa era omusambi w'omupiira mu Uganda eyaweebwa emidaali egiwerako. Yazaalibwa mu disitulikiti y’e Gulu era n'afiira ku myaka nsanvu mu gumu nga ssatu Ogwokusatu nkumi bbiri mu kkumi na gumu. Lipooti z'eddwaliro zaalaga nti yafa olw'omusuwa gw'omu mawuggwe okuzibikira. Ekitone kye mu mupiira abantu bangi baakiganyulwamu. Ono yakolerako mu Kenya ng'atendeka Volcano United n’oluvannyuma ne yeegatta ku Gor Mahia ey’e Kenya. Yatendekako omupiira mu ggwanga ly’e Somalia ku ttiimu ya Somalia Mogadishu Municipal Council ne ku Armee Patriotic Rwandese eya Rwanda mu sizoni ya lukumi mu lwenda kyenda mu etaano okutuuka mu lukumi mu lwenda kyenda mu mukaaga. Otti ajjukirwa ng'omu ku batendesi b'omupiira mu Uganda ab'amaanyi era eyatendeka ku ttiimu z'omupiira ez'amaanyi mu Uganda okwali Express, Sports Club Villa ne Kampala City Council Football Club. Emirimu gy’okuzannya omupiira yagitandika mu myaka gya lukumi mu lwenda nkaaga, ng'azannyira mu Bitumastic ne Uganda Cranes. Wabula ate egy'obutendesi yagitandika mu mwaka gwa lukumi mu lwenda nsanvu mu esatu.